text: Omslaget gav kun få problemer
  15 december 2012 kl. 07.36
  Omslaget i vejret gik nådigt hen over det syd- og sønderjyske område. Hverken isslag eller fygning natten til lørdag gav de helt store problemer.
  Politiet oplyser dog, at en del biler har haft brug for assistance til at komme fri af snedriver. Ingen mennesker er kommet til skade. Her til morgen er der plusgrader i hele regionen. Vejene er stort set alle steder farbare, men kan være pletvis glatte.
   
  Vejrudsigt, der gælder til midnat, lover stort set tørt, men gråt og diset vejr og i løbet af eftermiddagen mulighed for stedvis tåge. Temp. mellem 2 og 5 graders varme, og jævn til hård vind fra sydøst og syd, der aftager og bliver svag til jævn, ved Vestkysten op til frisk vind.
  